laion/Wikipedia-Exotic huggingface dataset:
Czarnków

Czarnków (saksa Scharnikau) on linn Poolas Suur-Poola vojevoodkonnas, Czarnkówi maakonna halduskeskus. Czarnków asub Poznańi kesklinnast umbes 62 km põhjaloodes. Czarnkówi on ürikutes esimest korda mainitud 1025. aastal, linnaõigused sai 1397. aastal. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poola koosseisus 1919. aastast. Czarnków Wielkopolska Czarnków Encyklopedia PWN
Angel Locsin

Angelica Locsin Colmenares, esinejanimega Angel Locsin (23. aprillil 1985 Santa Maria, Bulacan) on Filipiinide näitleja, fotomodell, moekunstnik ja filmiprodutsent. Ta on mänginud põhiliselt Filipiinide filmides ja teleseriaalides, näiteks Mulawin ja The Legal Wife. Godinez, Bong (11. juuli 2008). "Angel Locsin's controversial network shift". PEP.Ph. Originaali arhiivikoopia seisuga 27. juuni 2016. Vaadatud 11. augustil 2019. Ametlik koduleht Angel Locsin andmekogus IMDb (inglise)
Suojärvi rajoon

Suojärvi rajoon on haldusüksus Karjala Vabariigis Venemaal. Suojärvi rajoonis on umbes 1800 järve ja 400 jõge. Suuremad järved on Suojärvi ja Sanonjärvi. 2002. aasta rahvaloenduse andmetel oli Suojärvi rajooni elanikest venelasi 67,8%, valgevenelasi 13%, karjalasi 10,2%, ukrainlasi 3%, soomlasi 0,96% ja muudest rahvustest inimesi 4,6%. 2020. aasta rahvaloenduse andmetel oli Suojärvi rajooni elanikest venelasi 81,24%, karjalasi 6,25%, valgevenelasi 5,86%, ukrainlasi 1,64%, soomlasi 0,54%, tatarlasi 0,52%, poolakaid 0,42%, leedulasi 0,25% ja teistest rahvustest inimesi 3,28%. Q126687549 Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения
Jänesesalati-kaelusöölane

Jänesesalati-kaelusöölane (Cucullia lactucae) on liblikaliik öölaste sugukonnast. Tiibade siruulatus on 44–53 mm. Liblikas on levinud Euroopas, Türgis ja Kaukasuses. Röövikud toituvad korvõielistel, eriti salatiliikidel harilik jänesesalat, noollehine salat ja aedsalat. Jänesesalati-kaelusöölane andmebaasis eElurikkus Fauna Europaea
Wronki

Wronki (saksa Wronke) on linn Poolas Suur-Poola vojevoodkonnas Szamotuły maakonnas, Wronki valla halduskeskus. Wronki asub Warta jõe ääres, Poznańist ligi 50 km loodes. Wronkit on ürikutes esimest korda mainitud 1251. aastal, linnaõigused sai 1383. aastal. Teise Poola jagamise tulemusel läks Wronki 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks linn Poola koosseisu tagasi. https://bdl.stat.gov.pl/api/v1/data/localities/by-unit/023016124084-0967386?var-id=1639616&format=jsonapi, vaadatud 6.10.2022. Wronki. Historia miejscowości Wirtualny sztetl
Tudulinna kihistu

Tudulinna kihistu (inglise keeles Tudulinna Formation) on ordoviitsiumi ladestu Vormsi lademe kihistu. Seda hakkas esimesena eristama Ralf Männil aastal 1958. Kihistu sai nime Tudulinna aleviku järgi. Kihistu stratotüüp on Kambja 260 puurauk, kus kihistu esineb 72.9..80.4 meetril. Eestis on see esindatud riigi keskosas. Kihistu moodustab põhiliselt rohekashall või kirju mergel, mis sisaldab ka savika lubjakivi tükke ning glaukoniiditeri. Tudulinna kihistu Eesti geokogude infosüsteemis (vaadatud 07.04.2018) Stratigraafia terminoloogia Eesti aluspõhja geoloogiline kaart. Mõõtkavas 1: 400 OOO. Seletuskiri Tallinn, 1997 Tudulinna kihistu Eesti geokogude infosüsteemis
Mosina

Mosina (saksa Moschin) on linn Poolas Suur-Poola vojevoodkonnas Poznańi maakonnas, Mosina valla halduskeskus. Mosina asub Warta jõe ääres, Poznańi kesklinnast umbes 19 km lõunaedelas. Mosinat on ürikutes esimest korda mainitud 1298. aastal, linnaõigused sai 1302. aastal. https://bdl.stat.gov.pl/api/v1/data/localities/by-unit/023016121104-0971057?var-id=1639616&format=jsonapi, vaadatud 6.10.2022. Mosina Encyklopedia PWN
Sortavala rajoon

Sortavala rajoon on haldusüksus Venemaal Karjala Vabariigis. Sortavala rajoon moodustati Soomelt Talvesõjas vallutatud alal 1940. aasta juulis. 1941 vallutasid soomlased selle tagasi, kuid pidid 1944 uuesti Nõukogude Liidule loovutama. Rajoon likvideeriti 1970, kuid loodi uuesti 2006. aastal. 2002. aasta rahvaloenduse andmetel oli Sortavala rajooni elanikest venelasi 80,8%, valgevenelasi 8,6%, karjalasi 3,2%, ukrainlasi 3,1%, soomlasi 1,2% ja muudest rahvustest inimesi 3,1%. 2020. aasta rahvaloenduse andmetel oli Sortavala rajooni elanikest venelasi 78,63%, valgevenelasi 2,65%, karjalasi 1,58%, ukrainlasi 1,29%, soomlasi 0,35%, tatarlasi 0,29%, armeenlasi 0,24% ja teistest rahvustest inimesi 14,97%. Rajoon jaguneb halduslikult 3 linnaasunduseks (Sortavala, Värtsilä, Helylä) ja 2 maa-asunduseks (Kaalamo, Haapalampi). Q126687549 Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения Sortavala rajooni koduleht (vene keeles)
Kõrgessaare kihistu

Kõrgessaare kihistu (inglise Kõrgessaare Formation) on ordoviitsiumi ladestu Vormsi lademe kihistu. Seda hakkas esimesena eristama Vladimir Jaanusson aastal 1944. Kihistu on nime saanud Kõrgessaare aleviku järgi. Kihistiku stratotüüp on Kõrgessaare paemurd, kunagine paemurd, mis tänaseks on kinni kasvanud ja nähtav on vaid tasase põhjaga süvend. Paekihid murrus enam ei paljandu, ent varem paljandusid seal meetri ulatuses Kõrgessaare kihistu alumised kihid. Eestis eristatakse selle kihistu kivimeid Loode- ja Põhja-Eesti aladel. Kihistu sisaldab järgmisi kihistikke: Hullo kihistik Paope kihistik Saxby kihistik. Kihistu koosneb hallist muguljast lubjakivist, mis sisaldab rohkemal või vähemal määral savi. Kõrgessaare kihistu Eesti geokogude infosüsteemis (vaadatud 10.08.2019) Stratigraafia terminoloogia Eesti stratotüüpsed paljandid[alaline kõdulink] Eesti aluspõhja geoloogiline kaart. Mõõtkavas 1: 400 OOO. Seletuskiri Tallinn, 1997 Kõrgessaare kihistu Eesti geokogude infosüsteemis
Wolsztyn

Wolsztyn (saksa Wollstein) on linn Poolas Suur-Poola vojevoodkonnas, Wolsztyni maakonna ja Wolsztyni valla halduskeskus. Wolsztyn asub Poznańist umbes 65 km lääneedelas. Wolsztyn sai linnaõigused enne 1424. aastat. Teise Poola jagamise tulemusel läks Wolsztyn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks linn Poola koosseisu tagasi. Historia Wolsztyna Wolsztyn
Harku valla vapp

Harku valla vapp on Harju maakonnas asuva Eesti haldusüksuse Harku valla vapp. Vapp on kinnitatud 25. mail 2006. Vapi sinise kilbi jaotab neljaks hõbedane rist. Esimesel väljal on hõbedane kaheksaharuline täht. Sinine sümboliseerib valla mereäärset asukohta ja taevaavarust, kui ka valla elanike tulevikupüüdlusi. Valge märgib ustavust, puhtust ja nooruslikku sihikindlust. Vapil olev hõbedane rist on kristliku maailma üks peamisi sümboleid ning see tähistab piirkonna (valla) kultuuri alustõdesid ja ajaloolist järjepidavust. Neljaks jaotatud vapikilbi esimesel väljal olev (põhja)täht viitab valla asukohale Eesti mandriosa põhjakaldal. Harku valla lipp Harju maakond Harku valla sümboolika valla kodulehel Harku valla sümboolika Riigikantselei kodulehel
Homburg

Homburg on linn Saksamaal Saarimaa liidumaal, Saarpfalzi kreisi keskus. Asub Saari jõe lisajõe Bliesi ääres, Prantsusmaa piiri lähedal. Homburg on Saarimaa suuruselt kolmas linn ning siin paikneb Saarimaa Ülikooli arstiteaduskond. Homburgi linnuse varemed Homburgi raekoda  Prantsusmaa, La Baule (alates 1984. aastast)  Saksamaa, Ilmenau (1989)  Itaalia, Albano Laziale (2018) Homburgi koduleht
Dave Wottle

David James Wottle (sündinud 7. augustil 1950 Cantonis Ohios) on Ameerika Ühendriikide endine kergejõustiklane, 800 m jooksja. 1972. aasta suveolümpiamängudel Münchenis tuli ta 800 m jooksus olümpiavõitjaks. Wottle oli tuntud ka selle poolest, et kandis pidevalt nokkmütsi. Lapsepõlves oli Wottle väga kõhn ja nõrk. Tema perearst ütles talle, et ta peab enda tervise ja keha tugevdamiseks midagi ette võtma, näiteks jooksma. Noor poiss haaras sellest nõuandest kinni ja hakkaski jooksuga tegelema. Wottle lõpetas 1973. aastal Bowling Green State University bakalaureusekraadiga ajaloos. 1970. aasta USA üliõpilaste kergejõustiku meistrivõistlustel oli Wottle 1 miili jooksus teine Marty Liquori järel. 1971. aasta hooajal segasid Wottle'it vigastused, kuid aasta hiljem, 1972. aastal, võitis ta NCAA kergejõustiku meistrivõistlustel 1500 meetri jooksu. Pärast 1971. aastal Helsingis toimunud Euroopa meistrivõistlusi tundus, et Nõukogude Liidu jooksjale Jevgeni Aržanovile pole olümpiamängude 800 meetri jooksus tõsist vastast. Aržanov oli viimati jäänud teiseks 19. juulil 1969 toimunud võistlustel. Enne Saksamaal Münchenis toimunud 1972. aasta olümpiamänge võitis 21-aastane Wottle AAU korraldatud Ameerika Ühendriikide olümpiamängude katsevõistlustel 800 meetri jooksu, püstitades maailmarekordi tulemusega 1.44,3. 1970. aastal 19-aastaselt oli Wottle'i 800 meetri jooksu rekord 1.47,1. Olümpiamängude 800 meetri jooksu finaalis langes Wottle kohe jooksjate rivi lõppu ja püsis seal esimesed 500 meetrit, alles siis tõstis ta tempot ja hakkas teistest jooksjatest mööduma. Ta haaras viimastel meetritel liidripositsiooni ja edestas võistluseelset favoriiti Jevgeni Aržanovit Nõukogude Liidust vaid 0,03 sekundiga. Sealt sai ta hüüdnime Peaesineja (tema teine hüüdnimi oli Wottle the Throttle). Võidust jahmununa unustas Wottle poodiumil riigihümni ajal nokkmütsi peast võtta. Mõni tõlgendas seda protestina, kuid Wottle vabandas hiljem autasustamistseremooniale järgnenud pressikonverentsil. Ta osales Müncheni olümpiamängudel ka 1500 meetri jooksus, kuid poolfinaalis ta kõrvaldati. Dave Wottle Rahvusvahelise Kergejõustikuliidu kodulehel (inglise) James Wottle olympic-usa.org (Wayback Machine) 1972. aasta olümpiamängide 800 m jooksu finaal YouTube
Grodzisk Wielkopolski

Grodzisk Wielkopolski (saksa keeles Grätz) on linn Poolas Suur-Poola vojevoodkonnas, Grodzisk Wielkopolski maakonna ja Grodzisk Wielkopolski valla halduskeskus. Grodzisk Wielkopolski asub Poznańist umbes 43 km lääneedelas. Grodzisk Wielkopolski sai linnaõigused enne 1303. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Grodzisk Wielkopolski Poola koosseisu tagasi. Alates 16. sajandist pruuliti linnas õlut. Õlletootmine Grodzisk Wielkopolskis lõppes 1993. aastal. Grodzisk Wielkopolski Encyklopedia PWN Przepisywali je lekarze, wierni nieśli w święconkach. Słynne piwo wróci na półki? TVN24, 14. september 2013
Saxby kihistik

Saxby kihistik (inglise Saxby Member) on ordoviitsiumi ladestu Vormsi lademe Kõrgessaare kihistusse kuuluv kihistik. Seda hakkas esimesena eristama Algimantas Grigelis aastal 1978. Kihistik on nime saanud Saxby küla järgi. Kihistiku kivimid paljanduvad Saxby külas asuv mererand, mis on Vormsi lademe stratotüübiks. Saxby kihistik on Kõrgessaare kihistu ülemine kihistik, selle all lamab Paope kihistik. Kihistik koosneb hallist muguljast lubjakivist, mis sisaldab vähemal määral savi kui Paope kihistik.. Saxby kihistik Eesti geokogude infosüsteemis (vaadatud 10.08.2019) Stratigraafia terminoloogia Eesti aluspõhja geoloogiline kaart. Mõõtkavas 1: 400 OOO. Seletuskiri Tallinn, 1997 Saxby kihistik Eesti geokogude infosüsteemis
Hullo kihistik

Hullo kihistik (inglise Hullo Member) on ordoviitsiumi ladestu Vormsi lademe Kõrgessaare kihistusse kuuluv kihistik. Seda hakkas esimesena eristama Algimantas Grigelis aastal 1978. Kihistik on nime saanud Hullo küla järgi. Kihistiku stratotüüp on Hullo 385 puurauk, kus kihistik esineb 23.9..26 meetril. Hullo kihistik on Kõrgessaare kihistu alumine kihistik, sellel lasub Paope kihistik. Kihistik koosneb hallist muguljast lubjakivist, mis sisaldab vähemal määral savi kui Paope kihistik.. Hullo kihistik Eesti geokogude infosüsteemis (vaadatud 10.08.2019) Stratigraafia terminoloogia Eesti aluspõhja geoloogiline kaart. Mõõtkavas 1: 400 OOO. Seletuskiri Tallinn, 1997 Hullo kihistik Eesti geokogude infosüsteemis
Paope kihistik

Paope kihistik (inglise Paope Member) on ordoviitsiumi ladestu Vormsi lademe Kõrgessaare kihistusse kuuluv kihistik. Seda hakkas esimesena eristama Algimantas Grigelis aastal 1978. Kihistik on nime saanud Paope küla järgi. Paope kihistik on Kõrgessaare kihistu keskmine kihistik, see lamab Hullo kihistikul ja sellel lasub Saxby kihistik. Kihistik koosneb hallist muguljast lubjakivist, mis sisaldab rohkem savi kui ümbritsevad kihistikud. Kihistik sisaldab ka mergli lamelle, mille hulk lõunas kasvab, kuni kihistik läheb lõpuks sujuvalt üle Tudulinna kihistuks. Paope kihistik Eesti geokogude infosüsteemis (vaadatud 10.08.2019) Eesti aluspõhja geoloogiline kaart. Mõõtkavas 1: 400 OOO. Seletuskiri Tallinn, 1997 Paope kihistik Eesti geokogude infosüsteemis
Dobilinė kihistik

Dobilinė kihistik (inglise Dobilynė Member) on ordoviitsiumi ladestu Vormsi lademe kihistik. Seda hakkas esimesena eristama Jevlampijus Laškovas aastal 1976. Kihistik on nime saanud endise Dobilynė küla järgi, mis asub Anykščiai rajoonis Leedus. Kihistiku stratotüüp on Svedasai 252 puurauk, kus kihistiku kivimid esinevad 582,4..592,2 meetril. Eestis kihistiku kivimeid ei esine, neid eristatakse Leedu kesk- ja idaosas. Kihistik koosneb hallist horisontaalsete lõhedega lubjakivist ja merglist. Dobilinė kihistik Eesti geokogude infosüsteemis (vaadatud 05.08.2019) Stratigraafia terminoloogia LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 39 Dobilinė kihistik Eesti geokogude infosüsteemis
Amateur Athletic Union

Amateur Athletic Union (AAU) on mittetulundusühendus, vabatahtlike juhitav spordiorganisatsioon Ameerika Ühendriikides. AAU keskendub harrastusspordi arendamisele. AAU asutati 21. jaanuaril 1888. aastal See korraldas pikka aega USA osalemise paljudel rahvusvahelistel võistlustel ja tegi tihedat koostööd olümpialiikumisega, et valmistada võistlejaid ette olümpiamängudeks. Alates 1978. aasta harrastusspordiseadusest on AAU keskendunud aga kõigi sportlaste spordiprogrammide korraldamisele, olenemata nende vanusest, rohujuuretasandilt. Uue seadusega anti vastutus harrastusspordi eest üle vastloodud Ameerika Ühendriikide olümpiakomiteele, nii et alaliidud vastutavad oma spordiala eest ise. AAU võistlustel osaleb igal aastal umbes 500 000 võistlejat ja umbes 50 000 vabatahtlikku. AAU on jagatud 56 ringkonnaks, mille ülesandeks on võistluste korraldamine. Igal aastal korraldavad AAU ringkonnad 34 spordiprogrammi, üle 250 osariigi meistrivõistluse ja üle 30 000 vanuseklassi võistluse. Koduleht
Słupca

Słupca (saksa Slupca, 1943–1945 Grenzhausen) on linn Poolas Suur-Poola vojevoodkonnas, Słupca maakonna halduskeskus. Słupca asub Poznańist umbes 66 km idas. Słupcat on ürikutes esimest korda mainitud 1282. aastal, linnaõigused sai 1290. aastal. https://bdl.stat.gov.pl/api/v1/data/localities/by-unit/023015823011-0949247?var-id=1639616&format=jsonapi, vaadatud 6.10.2022. Słupca Region Wielkopolski
Kaimynai kihistik

Kaimynai kihistik (inglise Kaimynai Member) on ordoviitsiumi ladestu kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Kaimynai küla järgi Leedus. Kihistiku stratotüüp on Svedasai 252 puurauk, kus kihistiku kivimid esinevad 592,2...604,5 meetril. Eestis kihistiku kivimeid ei esine, neid eristatakse Leedu kesk- ja idaosas. Kihistiku suurim paksus on 10 meetrit. Kaimynai kihistikku liigitati varem Vormsi lademesse kuuluvaks, kuid aastal 1996 liigitas N. Sidaravičienė selle kihistu ostrakoodide fauna põhjal Nabala lademesse kuuluvaks. Kihistik koosneb hallist rohekashalli mergli vahekihtidega lubjakivist, mis sisaldab üksikuid brahhiopoodide jäänuseid. Kaimynai kihistik Eesti geokogude infosüsteemis (vaadatud 10.08.2019) Stratigraafia terminoloogia Sidaravičienė N. 1996. Lietuvos ordoviko ostrakodai, biostratigrafija. Vilnius. Juozas Paškevičius. Pecularities of the lithology and fauna of the early Katian (Ordovician) in the Lithuanian facies zone GEOLOGIJA. GEOGRAFIJA. 2016. Kaimynai kihistik Eesti geokogude infosüsteemis
Matsalu

Matsalu on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Elanike arv 2011. aasta rahvaloenduse andmeil oli 44. 10. jaanuaril 2014 eraldati Matsalust Keemu küla. Maa-amet, vaadatud 21.11.2020. Statistikaamet, vaadatud 1.08.2023. Eesti haldus- ja asustusjaotuse klassifikaator, vaadatud 9.06.2014.
Kuuliidrik

Kuuliidrik (Coenagrion lunulatum) on kiililiste seltsi kuuluv putukaliik. Ta on levinud Euraasia põhjaosas ning kohati ka Lõuna- ja Lääne-Euroopas. Eestist on leitud peamiselt lõuna- ja idaosast. Kuuliidrik elurikkus.ee Martin, M. (2013) Eesti kiilide määraja. lk 84. Tallinn Kuuliidrik andmebaasis eElurikkus
Ostrzeszów

Ostrzeszów (saksa Schildberg, 1943–1945 Schildberg im Wartheland) on linn Poolas Suur-Poola vojevoodkonnas, Ostrzeszówi maakonna ja Ostrzeszówi valla halduskeskus. Ostrzeszów sai linnaõigused enne 1283. aastat. Alates 1396. aastast oli kuningalinn. Teise Poola jagamise tulemisel läks 1793. aastal Preisi kuningriigi võimu alla. Tagasi Poolale läks Ostrzeszów 1919. aastal. https://bdl.stat.gov.pl/api/v1/data/localities/by-unit/023015718074-0937250?var-id=1639616&format=jsonapi, vaadatud 6.10.2022. Ostrzeszów Encyklopedia PWN
Revuona kihistik

Revuona kihistik (inglise keeles Revuona Member) on ordoviitsiumi ladestu Vormsi lademe kihistik. Seda hakkas esimesena eristama Petras Lapinskas aastal 1967. Kihistik on nime saanud Revuona jõe järgi. Kihistiku stratotüüp on Prienai 3 puurauk, kus kihistiku kivimid esinevad 653..658.7 meetril. Kihistiku neostratotüüp on Svedasai 252 puurauk, kus kihistiku kivimid esinevad 604.5..608.1 meetril. Revuona kihistik Eesti geokogude infosüsteemis (vaadatud 05.08.2019) Stratigraafia terminoloogia Revuona kihistik Eesti geokogude infosüsteemis
Meilūnai kihistu

Meilūnai kihistu (inglise Meilūnai Formation) on ordoviitsiumi ladestu Vormsi lademe kihistu. Seda hakkas esimesena eristama Jevlampijus Laškovas aastal 1976. Kihistu on nime saanud Meilūnai küla järgi. Kihistu stratotüüp on Svedasai 252 puurauk, kus kihistu kivimid esinevad 582,4..608,1 meetril. Meilūnai kihistu Eesti geokogude infosüsteemis (vaadatud 10.08.2019) Stratigraafia terminoloogia Meilūnai kihistu Eesti geokogude infosüsteemis
Meilūnai

Meilūnai on küla Leedus Biržai rajoonis Vabalninkase vallas. Küla asub Vabalninkasest 7 kilomeetrit kirdes. Aastal 2001 oli külas 265 elanikku. Meilūnais on algkool (Vabalninkase kooli filiaal), raamatukogu ja postkontor. Aastani 1963 asus seal Meilūnai külanõukogu halduskeskus. Küla järgi on nimetatud Vormsi lademe Meilūnai kihistu. 2011 m. surašymas. Lietuvos statistikos departamento, vaadatud 15.12.2018. Stratigraafia terminoloogia Küla portaalis vietoves.Lt
Oleksi Hontšaruk

Oleksi Valerijovõtš Hontšaruk (ukraina keeles Олексій Валерійович Гончарук; sündinud 7. juulil 1984 Horodnjas Tšernigivi oblastis ) on Ukraina poliitik ja riigiametnik, kes oli 29. augustist 2019 kuni 4. märtsini 2020 Ukraina peaminister. Alates 21. juunist 2019 on ta ühtlasi Ukraina Rahvusliku Investeerimisnõukogu ja 25. juunist 2019 Ukraina Rahvusliku Korruptsioonivastase Poliitika Nõukogu liige. Ta lõpetas 2001. aastal Gorodnjas asuva keskkooli ja 2006. aastal Vürst Vladimir Suure nimelise Õigusinstituudi õigusteaduse magistrina. Hiljem on ta lõpetanud ka Ukraina Presidendi juures asuva Riigijuhtimise Rahvusakadeemia, Kiievis asuva humanitaaruuringutega tegeleva Aspeni Instituudi ja Kiievi-Mogila Ärikooli. 2007. aastal sai Hontšaruk advokaadi tunnistuse. Ta on töötanud õigusabifirmas juristina, investeerimisfirmas peadirektori asetäitjana, ökoloogia ja loodusressursside ministri nõunikuna ning peaministri esimese asetäitja nõunikuna. 2014. aasta Ukraina Ülemraada valimistel kandideeris ta erakonna Sõla Ljudei nimekirjas parlamenti, kuid erakond valimiskünnist ei ületanud (partei kogus 0,11 % valijate häältest). 2018. aastal astus ta erakonnast välja ning astus erakonda Rahva Teener, mis 2019. aastal pärast ülemraada valimisi tõusis võimuparteiks. 28. mail 2019 sai temast Ukraina Presidendi Administratsiooni asejuht ja 25. juunil 2019 sai temast Ukraina Presidendi Kantselei asejuht. Ta oli enne peaministriks saamist kõige tõenäolisem kandidaat Ukraina peaministri ametisse. Ta oli 29. augustist 2019 kuni 4. märtsini 2020 Ukraina peaminister. Рада уволила Гончарука и его правительство - Lb.ua, 04.04.2020 (vaadatud: 04.03.2020) Рада назначила премьером Алексея Гончарука - Lb.ua, 29.08.2019 УКАЗ ПРЕЗИДЕНТА УКРАЇНИ №440/2019 Про призначення О.Гончарука Заступником Керівника Офісу Президента України, 25.06.2019 Алексей Гончарук - новый премьер-министр Украины?[alaline kõdulink]. ipne.ws УКАЗ ПРЕЗИДЕНТА УКРАЇНИ №328/2019 Про призначення О. Гончарука Заступником Глави Адміністрації Президента України, 28.05.2019 УКАЗ ПРЕЗИДЕНТА УКРАЇНИ №440/2019 Про призначення О. Гончарука Заступником Керівника Офісу Президента України, 25.06.2019 Главный претендент. Алексей Гончарук — о возможном премьерстве, рынке земли и экономическом прыжке - Focus.ua, 08.08.2019 13:54:48 Гончарук: У нас с Аваковым - совместный план - Liga Novosti, 06.12.2019
Arga

Arga (antiikajal tuntud ka kui Runa) on jõgi Hispaanias Navarras, Aragóni jõe lisajõgi. Jõe pikkus on 145 km ja valgala 2759 km². Jõe ääres asub Baskimaa ajalooline pealinn Pamplona. Jõgi saab alguse Esteríbari küla põhjaosast Prantsusmaa piiri lähedalt ja ühineb Aragóni jõega Funese linnas.
Skrunda kihistu

Skrunda kihistu (inglise Skrunda Member) on ordoviitsiumi ladestu Vormsi lademe kihistu. Seda hakkas esimesena eristama Rita Ulste 1972. aastal. Kihistu on nime saanud Skrunda linna järgi Lätis. Kihistiku stratotüüp on nüüdseks hävinud südamikuga Skrunda 56 puurauk, kus kihistiku kivimid esinevad 1127,3..1135,4 meetril. Aastast 1989 on Saldus 5PM puurauk Skrunda kihistu neostratotüüp, kus kihistiku kivimid esinevad 1047,3..1053 meetril. Eestis selle kihistu kivimid puuduvad. Skrunda kihistu Eesti geokogude infosüsteemis (vaadatud 03.08.2019) Stratigraafia terminoloogia Skrunda kihistu Eesti geokogude infosüsteemis
Jevgeni Aržanov

Jevgeni Oleksandrovitš Aržanov (ukraina keeles Євген Олександрович Аржанов; sündinud 9. veebruaril 1948 Kalušis Ivano-Frankivskis Ukraina NSV-s) on endine Nõukogude Liitu esindanud kergejõustiklane, 800 m jooksja, olümpiahõbe 1972. aastal Münchenis. Aržanov hakkas 17-aastaselt tegelema kergejõustikuga, kui loobus jalgpallist. 1967. aastal tuli ta Gomelis noorte seas NSV Liidu meistriks. Ühel tema esimestest täiskasvanute võistlustest, mis peeti Leningradis 14. juulil 1968, näitas ta aega 1.47,2. Aržanov pääses juba 1968. aastal Nõukogude Liidu kergejõustikukoondisse. Olümpiamängudel osales Aržanov esimest korda 1968. aastal Mexicos. Eelvõistlusel jõudis ta poolfinaali, kus aga vigastuse tõttu ei startinud. 1969. aasta Euroopa meistrivõistlustel Ateenas saavutas ta 800 meetri jooksus ajaga 1.47,1 neljanda koha. 1970. aasta Stockholmi Euroopa karikavõistluste finaalis võitis ta 800 meetri jooksu. 1971. aastal Helsingis tuli ta Euroopa meistriks ajaga 1.45,6. 1972. aasta Müncheni olümpiamängudel võitis ta hõbemedali ajaga 1.45,89; ta kaotas dramaatilise finiši 0,03 sekundiga Ameerika Ühendriikide jooksjale Dave Wottle'ile. Erandlikult alustas Aržanov lõpuspurti juba 250 meetrit enne finišit. Tavaliselt oli ta oma jooksud lahendanud viimase 100 meetri spurdiga. Seekord oli see Dave Wottle USA-st, kes oli tuntud ka oma raske lõpu poolest. Aržanovi spurt viimastel kümnetel meetritel ja viimane finišiheitlus ei viinud teda olümpiavõiduni. 1970. ja 1971. aastal tuli Aržanov 800 meetri jooksus Euroopa sisemeistriks. 1973. aasta universiaadil Moskvas võitis Aržanov 800 meetri jooksu ajaga 1.46,88. 1975. aastal võitis Aržanov Nõukogude Liidu meistrivõistlustel 800 meetri jooksus pronksmedali. Seejärel lõpetas ta karjääri. Ta oli spordikommentaator Nõukogude Ukraina televisioonis ja raadios. Pärast Nõukogude Liidu lagunemist töötas Aržanov treenerina Lõuna-Koreas ja Vietnamis. Jevgeni Aržanov veebisaidil Olympedia (inglise) Olümpia 800 m finaal (YouTube)